{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":30,"n_cols":6,"rows_kept":30,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Uredba o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2025."]
[]
["Redni broj","Korisnik","Isječak","Komentar","Status odgovora\n","Odgovor"]
[1,"GRAD RIJEKA","U R E D B U","Uredbom o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2025.  za vatrogastvo - JVP Grada Rijeke, predviđeno je 2.434.665,00 eura što je za 7% veći iznos nego u 2024. godini. Međutim plaće vatrogasaca sukladno propisima povećane su u 2024. godini za 24%. Slijedom navedenog Grad Rijeka je iz vlastitih izvora u 2025. godini osigurao iznos od 2.707.154,00 eura. \nStoga je nužno potrebno da decentralizirana sredstva za vatrogastvo budu povećana razmjerno gore navedenom."]
[2,"MLADEN MAGDIĆ","U R E D B U","Prigovor na skraceni rok savjetovanja.\nMinimalno trajanje savjetovanja je 30 dana,vase obrazlozenje da vlada mora donijeti uredbu u roku  30 dana od pocetka godine nije tocna. Vlada se je obavezala donijeti minimalne financijske standarde za narednu godinu do donosenja proracuna za narednu godinu. Ovakvo obrazlozenje nije ispravno i treba produziti savjetovanje jer od 5 dana dva su subota i nedjelja kada lokalne jedinice ne rade. Sto se tice iznosa sredstava nije u redu da vlada odredi visinu placa i materijalnih prava a netko drugi to mora osigurati."]
[3,"KSENIJA KNEŽEVIĆ","U R E D B U","Uredba o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2025.godinu ne prati stvarne potrebe niti za osnovno školstvo , niti za javno vatrogasne postrojbe. Odlukama o minimalnim financijskim standardima za JVP  utvrđuju se rashodi koji se tim pomoćima trebaju financirati, a to su plaće, ostali rashodi za zaposlene i doprinosi za plaće, zatim materijalni rashodi. Iznosi pomoći koji su predloženi uredbom odavno ne zadovoljavaju minimalne financijske standarde. \nZa Javno vatrogasnu postrojbu Grada Slavonskog Broda predložena sredstva  iznose 1.095.606 eura, te su nedovoljna za financiranje istih. Udio grada kao osnivača iz  godine u godinu raste jer se decentralizirana sredstva povećavaju manjim intenzitetom nego što rastu troškovi. Iako se ne protivimo rastu plaća vatrogasca, smatramo da sav teret povećanja ne mogu i ne trebaju snositi jedinice lokalne samouprave. Zbog donošenja Pravilnika o klasifikaciji radnih mjesta profesionalnih vatrogasaca, mjerilima za njihovo utvrđivanje i koeficijentima složenosti poslova (NN 46/23), Pravilnika o klasifikaciji postrojbi i koeficijentima složenosti poslova te radnih mjesta i mjerila za utvrđivanje radnih mjesta vatrogasaca (NN 85/24) te donošenjem Uredbe o visini dodataka na osnovni koeficijent za radna mjesta profesionalnih vatrogasaca (NN 92/24) sa kojima su plaće zaposlenih u JVP usklađene, došlo je do povećanja rashoda za zaposlene u 2024. u odnosu na 2023. godinu za gotovo 40%. Planirana sredstva u 2025.godinu za zaposlene iznose 1.800.000,00 eura, a ukupno za rashode koji bi trebali obuhvaćati minimalni financijski standard potrebno je  2.694.516,00 eura. To znači da  grad financira gotovo 60% minimalnog financijskog standarda.  Smatramo da Uredba ne prati obveze koje su Zakonom o Vatrogastvu i zakonskim propisima nametnute te da se iznosi decentraliziranih sredstava trebaju osigurati za provođenje minimalnog financijskog standarda."]
[4,"GRAD PETRINJA","U R E D B U","U objavljenom tekstu Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2025. godinu za Grad Petrinju predviđen je iznos od 547.704 eura. \n\nAnalizirajući financijske pokazatelje iz prethodnih razdoblja dolazimo do podatka da je udio sredstava minimalnih financijskih standarda u rashodima za zaposlene JVP Grada Petrinje iznosio  94% u 2015. godini, 87% u 2018., 73% u 2021., 51% u 2024., te će iznositi (uzevši u obzir procjenu temeljem predstojećih povećanja osnovice) tek oko 45% u 2025. godini. \n\nUz navedeno treba imati u vidu da se ne radi o povećanju broja zaposlenih, jer vatrogasna postrojba trenutno ima isti broj zaposlenih kao i 2000. godine, već isključivo o povećanju rashoda za zaposlene zbog primjene Odluka o visini osnovice za obračun plaće u javnim službama, Pravilnika o klasifikaciji postrojbi i koeficijentima složenosti poslova te radnih mjesta i mjerila za utvrđivanje radnih mjesta vatrogasaca i Uredbe o visini dodataka na osnovni koeficijent za radna mjesta profesionalnih vatrogasaca. \n\nKako niti Grad kao osnivač, niti zapovjednik kao odgovorna osoba proračunskog korisnika ne mogu utjecati na ograničavanje rashoda za zaposlene u okviru proračunskih sredstava, budući je razina rashoda određena obvezujućim propisima, smatramo da je prihvatljivo jedino utvrditi minimalni financijski standard u visini koja odgovara iznosu rashoda za zaposlene. Za javnu vatrogasnu postrojbu Grada Petrinje očekivani iznos rashoda za 2025. godinu iznosi 1.227.765 eura."]
[5,"GRAD DUBROVNIK","U R E D B U","Prijedlogom Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2025. za JVP Dubrovački vatrogasci predviđen je iznos od 1.308.328 EUR. Taj iznos smatramo nedostatnim iz više razloga.\n\nU 2022. godini ukupni rashodi za zaposlene JVP Dubrovački vatrogasci iznosili su 2.204.786 EUR. \nDonošenjem Pravilnika o klasifikaciji radnih mjesta profesionalnih vatrogasaca, mjerilima za njihovo utvrđivanje i koeficijentima složenosti poslova (NN 46/23), Pravilnika o klasifikaciji postrojbi i koeficijentima složenosti poslova te radnih mjesta i mjerila za utvrđivanje radnih mjesta vatrogasaca (NN 85/24) te donošenjem Uredbe o visini dodataka na osnovni koeficijent za radna mjesta profesionalnih vatrogasaca (NN 92/24) sa kojima se JVP Grada Dubrovnika uskladila imalo je za posljedicu veliko povećanje ukupnih rashoda za zaposlene u javnim vatrogasnim postrojbama.\n\nTako su ukupni rashodi za zaposlene JVP Dubrovački vatrogasci u 2025. godini planirani u iznosu od 3.483.400 EUR što je povećanje u odnosu na 2022. godinu 1.278.614 EUR ili cca 58%.\nIstovremeno, Uredbom o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2022., iznos za JVP Dubrovački vatrogasci, Iznosio je 1.164.510 EUR.\nPrijedlogom istoimene uredbe za 2025. godinu predviđen je iznos od 1.308.328 EUR što je povećanje u odnosu na 2022. godinu 143.818 EUR ili cca 12%.\n\nIz navedenog proizlazi da je zbog donošenja prethodno navedenih pravilnika i uredbe došlo do značajnog povećanja rashoda za zaposlene koji su u najvećoj mjeri pali na jedinice lokalne samouprave tj. u ovom slučaju na Grad Dubrovnik koji od ukupnog povećanja rashoda za zaposlene u iznosu od 1.278.614 EUR (razlika 2022.-2025.) pokriva iznos od 1.134.796 EUR.\n\nDakle, zbog propisa kojima je jedinicama lokalne samouprave nametnuta obveza, rashodi Grada Dubrovnika za JVP su od 2022. godine povećani za 58% dok država decentralizirana sredstva za JVP povećava za samo 12% u odnosu na 2022. godinu.\n\nStoga je neophodno povećati decentralizirana sredstva u odnosu na predložena.\n\nTakođer, htjeli bi naglasiti nelogičnost koja se pojavljuje u Odluci o minimalnim financijskim standardima, kriterijima i mjerilima za financiranje JVP gdje se u članku IV. kao jedan od kriterija za utvrđivanje minimalnih financijskih standarda kao temelja za planiranje pomoći za decentraliziranu funkciju vatrogastva navodi dosadašnji prosjek financiranja (od 2003. do 2023.) za 25/100 ukupnog iznosa.\nSmatramo da se nakon donošenja navedenih pravilnika i spomenute uredbe kao kriterij ne mogu uzimati u obzir dosadašnji prosjeci financiranja."]
[6,"GRAD KRAPINA","Članak 1.,\nČlanak 3.","Prijedlogom Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2025., a temeljem prijedloga odluke o minimalnim financijskim standardima za financiranje rashoda javnih vatrogasnih postrojbi, za JVP Grada Krapine predviđen je iznos od 342.960 eura koji je daleko od dovoljnog i time značajno opterećuje poslovanje JVP Grada Krapine. \n\nU 2023. godini ukupni rashodi za zaposlene u JVP Grada Krapine iznosili su 566.844 eura, dok su minimalni financijski standardi iznosili 305.260 eura što je 54% potrebnih sredstava za rashode za zaposlene. Donošenjem Pravilnika o klasifikaciji radnih mjesta profesionalnih vatrogasaca, mjerilima za njihovo utvrđivanje i koeficijentima složenosti poslova (NN 46/23), Pravilnika o klasifikaciji postrojbi i koeficijentima složenosti poslova te radnih mjesta i mjerila za utvrđivanje radnih mjesta vatrogasaca (NN 85/24) te Uredbe o visini dodataka na osnovni koeficijent za radna mjesta profesionalnih vatrogasaca (NN 92/24) plaća za zaposlene u JVP Grada Krapine usklađene su s istima što je za posljedicu imalo značajno povećanje ukupnih rashoda za zaposlene.\n\nUkupni rashodi za plaće i doprinose na plaće (bez ostalih rashoda za zaposlene: nagrade, darovi, otpremnine, regres za godišnji odmor i sl.) za 25 zaposlenih sukladno Procjeni ugroženosti i Planu zaštite od požara i tehnoloških eksplozija u JVP Grada Krapine u 2024. godini iznosili su 682.014 eura, dok su minimalni financijski standardi iznosili 320.523 što je 47% potrebnih sredstava za iste. U 2025. godini za rashode za plaće i doprinose na plaće (bez ostalih rashoda za zaposlene) za 25 zaposlenih sukladno Procjeni ugroženosti i Planu zaštite od požara i tehnoloških eksplozija potrebno je ≈ 873.000 eura što je povećanje u odnosu na 2023. godinu za ≈ 306.000 eura odnosno ≈ 54% (bez ostalih rashoda za zaposlene). \n\nIz navedenog proizlazi da je zbog donošenja navedenih pravilnika i uredbe došlo do značajnog povećanja rashoda za zaposlene koji su u najvećoj mjeri pali na jedinice lokalne samouprave. Zbog propisa kojima je jedinicama lokalne samouprave nametnuta obveza, rashodi JLS se značajno povećavaju jer su rashodi za zaposlene u JVP Grada Krapine u razdoblju 2023.-2025. rasli za 54% (bez ostalih rashoda za zaposlene), dok su minimalni financijski standardi rasli za 12%. Iz navedenog je jasno da je potrebno povećati decentralizirana sredstva u odnosu na predložena. \nTakođer, htjeli bismo naglasiti nelogičnost u dosadašnjim Odlukama o minimalnim financijskim standardima, kriterijima i mjerilima za financiranje javnih vatrogasnih postrojbi u kojima se kao jedan od kriterija za utvrđivanje minimalnih financijskih standarda kao temelja za planiranje pomoći za decentraliziranu funkciju vatrogastva navodi dosadašnji prosjek financiranja (od 2003. na dalje) za 25/100 ukupnog iznosa. Smatramo da se nakon donošenja navedenih pravilnika i uredbe kao kriterij ne mogu uzimati u obzir dosadašnji prosjeci financiranja. Važno je reći da su Javne vatrogasne postrojbe osnovane 1993. godine te su do 2000. godine djelovale i radile kao dio Ministarstva unutarnjih poslova. Odlukom Vlade RH 2000. godine izašle su iz MUP-a te su im osnivači postale jedinice lokalne samouprave. JVP Grada Krapine od osnivanja i početka djelovanja u sustavu MUP-a 1993. godine pokriva područje grada Krapine te općina Đurmanec, Jesenje, Petrovsko, Radoboj, Mihovljan, Hum na Sutli, Novi Golubovec i Lobor. Izlaskom iz MUP-a osnivač JVP Grada Krapine postaje Grad Krapina iako postrojba i dalje pokriva područje navedenih općina. Sporazumom o osnivanju je od 13. lipnja 2012. godine sve općine s područja pokrivanja JVP postaju njeni osnivači (s Gradom Krapinom ukupno devet osnivača), no u Odlukama o minimalnim financijskim standardima, kriterijima i mjerilima za financiranje rashoda javnih vatrogasnih postrojbi (posljedično i u Uredbi) cijelo se vrijeme kao osnivač navodi samo Grad Krapina.  Odlukom o minimalnim financijskim standardima, kriterijima i mjerilima za financiranje rashoda javnih vatrogasnih postrojbi utvrđuju se minimalni financijski standardi, kriteriji i mjerila za financiranje rashoda za zaposlene u javnim vatrogasnim postrojbama, materijalni rashodi za javne vatrogasne postrojbe i financijski rashodi za javne vatrogasne postrojbe. Jedinice lokalne samouprave i Grad Zagreb financiraju javnu vatrogasnu postrojbu koje su osnivači i suosnivači te osiguravaju sredstva za rashode za zaposlene i sredstva za materijalne i financijske rashode javne vatrogasne postrojbe. Kriteriji i mjerila za utvrđivanje minimalnih financijskih standarda kao temelja za planiranje pomoći za decentraliziranu funkciju vatrogastva osnivačima i suosnivačima javnih vatrogasnih postrojbi su:\n– temeljna sredstva – fiksni dodatak, za 20/100 ukupnog iznosa\n– klasifikacija javne vatrogasne postrojbe prema ugroženosti, sposobnosti i otpornosti, za 20/100 ukupnog iznosa\n– broj stanovnika na površini osnivača i suosnivača koju javna vatrogasna postrojba može dohvatiti u 15 minuta (izračunato prema podacima Zemljopisno-obavijesnog sustava; u daljnjem tekstu: ZeOS), za 25/100 ukupnog iznosa\n– površina osnivača i suosnivača koju javna vatrogasna postrojba može dosegnuti u 15 minuta (izračunato prema podacima sustava ZeOS), za 5/100 ukupnog iznosa\n– dosadašnji prosjek financiranja (od 2003. da dalje, a preračunato prema limitu za godinu iz ove Odluke), za 25/100 ukupnog iznosa\n– ostali rizici, dopunske aktivnosti po zapovijedi i korekcija za osobnu zaštitnu opremu, za 5/100 ukupnog iznosa.\nIz navedenog nadalje proizlazi kako u obzir za određivanje sredstava za JVP Grada Krapine nisu uzeti njeni osnivači kao parametri čime je JVP Grada Krapine dodatno zakinuta.\n\nZaključno, u prijedlogu Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2025. godinu za Grad Krapinu predviđen je iznos od 342.960 eura za 25 zaposlenih sukladno Procjeni ugroženosti i Planu zaštite od požara i tehnoloških eksplozija. Analizirajući financijske pokazatelje iz prethodnih razdoblja dolazimo do podatka da je udio sredstava minimalnih financijskih standarda u rashodima za zaposlene JVP Grada Krapine iznosio 82% u 2015. godini, 76% u 2018., 67% u 2021., 54% u 2023. godini, 47% u 2024. (bez ostalih rashoda za zaposlene) te će iznositi (uzevši u obzir procjenu temeljem predstojećih povećanja osnovice) tek ≈ 39% u 2025. godine (bez ostalih rashoda za zaposlene), a radi primjene Odluka o visini osnovice za obračun plaće u javnim službama, Pravilnika o klasifikaciji postrojbi i koeficijentima složenosti poslova te radnih mjesta i mjerila za utvrđivanje radnih mjesta vatrogasaca i Uredbe o visini dodataka na osnovni koeficijent za radna mjesta profesionalnih vatrogasaca. Smatramo potrebnim utvrditi minimalni financijski standard u visini koja odgovara iznosu rashoda za zaposlene. Za Javnu vatrogasnu postrojbu Grada Krapine očekivani iznos rashoda za plaće i doprinose na plaće u 2025. godinu iznosi 873.000 eura (bez ostalih rashoda za zaposlene)."]
[7,"KRISTINA SUČIĆ","Članak 1.,\nČlanak 3.","Predlažem da se u stavak 5 i stavak 6 članka 3. uz Grad Zagreb, Krapinsko-zagorsku županiju, Zagrebačku županiju, Sisačko-moslavačku županiju i Karlovačku županiju uvrsti i Grad Sisak, koji je osnivač osnovnoškolskih ustanova oštećenih u istom potresu u kojem su oštećene i škole navedenih županija. Time će se barem djelomično ispraviti učinjena nepravda u prethodne tri godine prema jednakopravnom osnivaču u istoj situaciji."]
[8,"JAVNA VATROGASNA POSTROJBA ĐURĐEVAC","Članak 1.,\nČlanak 3.","Predlaže se povećanje iznosa za Javnu vatrogasnu postrojbu Đurđevac budući da su predviđena sredstva nedostatna za financiranje mjesečnog troška plaće za 28 profesionalnih vatrogasaca koliko ih JVP ima sukladno Planu zaštite od požara i Procjenom ugroženosti od požara i tehnološke eksplozije Grada Đurđevca. Predlaže se da se iznos poveća za 29.347,00 EUR mjesečno, odnosno 352.164,00 EUR godišnje, koliko nedostaje sredstava i to samo za plaće profesionalnih vatrogasaca ( BEZ zajamčenih materijalnih prava vatrogasaca; otpremnina, regresa, božićnice..., ostalih troškova, održavanje vatrogasnih vozila, nabava vatrogasne opreme, režijski troškovi etc... )"]
[9,"OPĆINA KONJŠČINA","Članak 1.,\nČlanak 3.","Pozdravljamo volju da se povećaju decentralizirana sredstva za JVP, isto kao i prava vatrogasaca, ali ovo je nedovoljan iznos za JLS koje su osnivači JVP. Potrebe i povećanje je bilo daleko veće od 7 posto."]
[10,"DAMIR MIKOLJI","Članak 1.,\nČlanak 3.","U članku 142. stavku 1. točki 6. Zakona o odgoju i obrazovanju u osnovnoj i srednjoj školi propisano je da se naknade za prijevoz na posao i s posla radnicima osnovnih škola osiguravaju u državnom proračunu. Naknada za prijevoz zaposlenika u srednjoškolskim ustanovama osigurava se putem decentraliziranih sredstava. Za potrebu isplate plaća u javnom sektoru formiran je Registar zaposlenih u državnoj službi i javnim službama. Na jednom mjestu isplaćuje se plaća, naknade plaće i ostala materijalna prava radnika iz državnog proračuna, a nadzorna tijela imaju mogućnost uvida u namjensko trošenje. Na ovaj način smanjeni su rizici i poboljšano je upravljanje što je usklađeno i s odredbama Zakona o sustavu unutarnjih kontrola u javnom sektoru. Otvoreno je pitanje zašto se naknada za prijevoz financira izvan sustava RegZap putem decentraliziranih sredstava? Stvoreno je dodatno administrativno opterećenje (za škole i  osnivači) i smanjena je mogućnost kontrole namjenskog trošenja sredstava iz državnog proračuna. S obzirom da je u Planu normativnih aktivnosti za 2025. najavljeno donošenje novih Zakona o osnovnom školstvu i Zakona o srednjem školstvu, ovim putem apeliram da se prilikom donošenja novih Zakona propiše da se i naknada za prijevoz zaposlenika u srednjoškolskim ustanovama osigura u državnom proračunu, a ne putem decentraliziranih funkcija."]
[11,"ANNEMARIE BALENTOVIĆ","Članak 1.,\nČlanak 11.","U Proračunu Grada Županje za 2025. godinu je za funkcioniranje Javne vatrogasne postrojbe Grada Županja planirano ukupno 485.185,00 €, a od čega se 433.270,00 € odnosi na rashode za zaposlene.  Uredbom o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2025. predviđen je iznos sredstava za decentraliziranu funkciju vatrogastva za Grad Županju (JVP Županja) 166.048,00 €, što čini 34,22% ukupno planiranih rashoda, odnosno 38,32% planiranih rashoda za zaposlene u 2025. godini.\n\nSmatramo potrebnim utvrditi minimalni financijski standard u visini koja odgovara iznosu rashoda za zaposlene.\n Za Javnu vatrogasnu postrojbu Grada Županja očekivani iznos rashoda za zaposlene u 2025. godinu iznosi 433.270,00 €."]
[12,"VLAHO MOZARA","Članak 1.,\nČlanak 11.","Općina Dubrovačko primorje godinama nije usklađivala plaće JVP Dubrovačko primorje te je iste zakidala za otežane uvjete rada. Općina je upravo izgubila prvu tužbu protiv JVP te će morati nadoknaditi velika sredstva JVP, a proračun za tekuću godinu i naredne godine bit će potrebno uskladiti zahtjevima što će biti na veliki teret JLS. Za Javnu Vatrogasnu postrojbu JVP Dubrovačko primorje predlažem povećanje sredstava s 292.750 na 445.000 eura, odnosno povećanje od 50%. Hvala!"]
[13,"DARKO SAFTIĆ","Članak 1.,\nČlanak 11.","GRAD POREČ-PARENZO\n\nMinistarstvo financija RH je stavilo na javno savjetovanje nacrt Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2025. godinu. Istim se predlaže povećanje sredstava za decentraliziranu funkciju vatrogastva za JVP POREČ za 7% u odnosu na iznos za prethodnu 2024. godinu, odnosno u apsolutnim brojkama to povećanje od 7% iznosi 36.846 eura za JVP Poreč, odnosno, 24.753 eura za suosnivača postrojbe Grad Poreč – Parenzo.\n\nPotrebno je istaknuti kako je država 2023. godine donošenjem Pravilnika o klasifikaciji radnih mjesta profesionalnih vatrogasaca, mjerilima za njihovo utvrđivanje i koeficijentima složenosti poslova (NN 46/2023) propisala minimalne plaće za radna mjesta profesionalnih vatrogasaca (uključujući vatrogasaca u javnim vatrogasnim postrojbama kojima su su-osnivači jedinice lokalne samouprave). Uslijed obveznog usklađenja plaća profesionalnih vatrogasaca s navedenim Pravilnikom, samo u navedenoj 2023. godini rashodi za plaće u JVP Poreč su se povećali za ukupno 176.810 eura, odnosno, za 26% u odnosu na rashode ostvarene u prethodnoj 2022. godini.\n\nUsporedi li se predloženi iznos sredstava za decentraliziranu funkciju vatrogastva za JVP POREČ za 2025. godinu (563.232 eur) s iznosom koji je bio određen za 2023. i za 2022. godinu (501.320 eura), vidljivo je kako je ovim predloženim povećanjem decentraliziranih sredstava dostignuto povećanje navedenih sredstava za 61.912 eura u apsolutnom iznosu, odnosno, za 12,3%. Razvidno je kako je prijelomne 2023. godine država propisala minimalne plaće za profesionalne vatrogasce zbog kojega su rashodi za plaće vatrogasaca JVP Poreč povećani za 176.810 eura, odnosno, za 26%, dok je u istom razdoblju država spremna povećati godišnje izdvajanje za decentralizirana sredstva toj istoj JVP Poreč za samo 61.912 eura, odnosno, za 12,3%, sve promatrano u odnosu na sredstva koja su bila dodijeljena do 2023. godine.\n\nJednostavno rečeno, država je JVP Poreč Pravilnikom nametnula obvezu povećanja plaća za 176.810 eura na godišnjoj razini, a nudi povećanje decentraliziranih sredstava za samo 61.912 eura na istoj godišnjoj razini, odnosno, država je spremna dodijeliti dodatna sredstva koji pokrivaju samo 35% nametnutog povećanja rashoda za plaće vatrogasaca.\n\nZaključno, Grad Poreč-Parenzo smatra kako predloženo povećanje sredstava za decentraliziranu funkciju vatrogastva za JVP POREČ za 7% u odnosu na iznos za prethodnu 2024. godinu nipošto nije dovoljno, već da država treba značajno povećati navedena sredstva do iznosa koji bi „pokrio“ dodatne rashode za plaće koja je ta ista država propisala državnim propisima."]
[14,"ZDRAVKO PAVEC","Članak 1.,\nČlanak 11.","Prijedlogom Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2025. za JVP Grada Bjelovara predviđen je iznos od 814.099 EUR.\nSmatramo da je predloženi iznos nedostatan iz slijedećih razloga.\nU 2022. godini ukupni rashodi za zaposlene JVP Grada Bjelovara iznosili su 887.438 EUR, dok je  pomoć izravnanja za decentraliziranu funkciju vatrogastva za JVP Grada Bjelovara iznosila 724.610 EUR. Već tada su pomoći izravnanja bile nedovoljne za pokriće ukupnih rashoda za zaposlene postrojbe.\nDonošenjem Pravilnika o klasifikaciji radnih mjesta profesionalnih vatrogasaca, mjerilima za njihovo utvrđivanje i koeficijentima složenosti poslova (NN 46/23), Pravilnika o klasifikaciji postrojbi i koeficijentima složenosti poslova te radnih mjesta i mjerila za utvrđivanje radnih mjesta vatrogasaca (NN 85/24) te donošenjem Uredbe o visini dodataka na osnovni koeficijent za radna mjesta profesionalnih vatrogasaca (NN 92/24) sa kojima se JVP Grada Bjelovara morala uskladiti te je isto i učinila imalo je za posljedicu veliko povećanje ukupnih rashoda za zaposlene u postrojbi. Zakonom o vatrogastvu te podzakonskim propisima plaće vatrogasaca zaposlenika postrojbi kojima su osnivači JLS uređene su na način da je JLS kao osnivač dužan osigurati sredstva za plaće.\nSlijedom primjene prethodno navedenih propisa rashodi za zaposlene JVP Grada Bjelovara u 2023. godini su uznosili 994.249 EUR (teret osnivača 318.669 EUR) a u 2024. godini čak 1.463.767 EUR (teret osnivača 757.444 EUR). \nUkupni rashodi za zaposlene JVP Grada Bjelovara su u 2025. godini planirani u iznosu od 1.937.501,00 EUR što je povećanje u odnosu na 2022. godinu za čak 1.050.063 EUR ili 118%.\nPrijedlogom predmetne Uredbe za 2025. godinu predviđen je iznos od 814.099 EUR za JVP Grada Bjelovara što je povećanje u odnosu na 2022. godinu za samo 89.489 EUR ili 12,34%. Financiranje preostale razlike od 1.226.121 EUR za pokriće ukupnih rashoda za zaposlene JVP Grada Bjelovara planirano je u proračunu osnivača Grada Bjelovara. \nDakle, zbog propisa kojima je jedinicama lokalne samouprave nametnuta obveza, rashodi za zaposlene JVP Grada Bjelovara su od 2022. godine povećani za 118 % dok država decentralizirana sredstva za JVP povećava za samo 12,34% u odnosu na 2022. godinu.\nIz navedenog proizlazi da je zbog donošenja prethodno navedenih pravilnika i uredbe došlo do značajnog povećanja rashoda za zaposlene postrojbi kojima su osnivači JLS koji su u najvećoj mjeri pali na JLS tj. u ovom slučaju na Grad Bjelovar.\nStoga je neophodno povećati decentralizirana sredstva u odnosu na predložena. Predlažemo da se sredstva za decentralizirane funkcije vatrogastva za JVP Grada Bjelovara za 2025. godinu planiraju u visini planiranih ukupnih rashoda za zaposlene JVP Grada Bjelovara za 2025. godinu, odnosno u iznosu od 1.937.501. EUR."]
[15,"ZAGORSKA JAVNA VATROGASNA POSTROJBA, JAVNA USTANOVA","Članak 1.,\nČlanak 11.","Osnivači Zagorske JVP\n\nMolimo da se izvrši korekcija visine minimalnih financijskih standarda tako da se prate financijske obaveze koje su stavljene pred postrojbu, a i tako pred nas osnivače od strane državne razine (povećanje koeficijenata, plaća, osnovice, jubilarnih  nagrada, otpremnina za odlazak u mirovinu, povećanje dodataka, povećanje materijalnih troškova, energenata, itd.).\nNašoj postrojbi su se drastično povećale obaveze od izdataka za plaću, npr.\n2021.g. proračun postrojbe iznosi =1.115.293,00€, plaće= 966.272,75€,                                          minimalni financijski standardi iznose= 986.861,90€\n2022.g. proračun postrojbe iznosi =1.238.518,98€, plaće= 989.765,59€,                                          minimalni financijski standardi iznose=986.861,90€\n2023.g. proračun postrojbe iznosi =1.524,078,91€, plaće =1.058.013,84€,                                       minimalni financijski standardi iznose=986.862,00€\n2024.g. proračun postrojbe iznosi = 1.775.104,77€, plaće= 1.519.398,96€,                                      minimalni financijski standardi iznose=1.036.205,00€\n2025.g. proračun postrojbe iznosi = 2.953.983,00€, plaće= 2.607.400,00€,                                      minimalni financijski standardi iznose=1.108.740,00€\n\nSukladno tome udio u 2024.g.u minimalnim standardima osnivača za 1% dohodaka iznosi 738.767,26€, a  država je putem izravnanja izdvojila = 296.437,74€\nTemeljem svega gore navedenog trebalo bi povećati minimalne financijske standarde da se za plaće izdvaja iz minimalnih, a da mi kao i osnivači imamo materijalne troškove i opremanje postrojbe te nabavku vozila koja su u lošem stanju (starost preko 25 godina).\nTreba uzeti u obzir da je postrojba na raspolaganju za sve vatrogasne intervencije državne razine za područje cijele države (potresi, poplave, požari).\nOvakvim minimalnim financijskim standardima stavljeni smo u nemoguć položaj financiranja postrojbe, a gdje je još obnavljanje vatrogasne opreme i vozila."]
[16,"GRAD PLETERNICA","Članak 1.,\nČlanak 11.","Sukladno financijskom planu za  JVP Požeško-slavonske županije za 2025. godinu, a nastavno na Rebalans proračuna  za 2024. godinu, uzimajući u obzir podzakonske akte temeljem Zakona o vatrogastvu kojima se uređuju plaće za zaposlene profesionalne vatrogasce, za 2025. godinu se za  JVP Požeško-slavonske županije predviđaju troškovi u iznosu od 649 961,92 eura što je razlika u iznosu od 262 817,92 eura u odnosu na Uredbom predviđeni  iznos od  387 144,00 eura, koja ide na trošak  osnivača i koja predstavlja ogroman teret na njihove proračune. \nSlijedom navedenog, tražimo da se navedeni prijedlog Uredbe izmijeni na način da se poveća iznos sredstava za decentraliziranu funkciju vatrogastava  po općinama/gradovima iz članka 3. stavak 4. točka 4. na način da se isti poveća do utvrđenog iznosa realnog troška za rashode zaposlenih."]
[17,"SLAĐANA BABIĆ KESEROVIĆ","Članak 1.,\nČlanak 11.","Prema Uredbi za financiranje JVP Grada Siska u 2025.-oj godini predviđeno je 920.740,00 EUR.\nDonošenjem Pravilnika o klasifikaciji radnih mjesta profesionalnih vatrogasaca, mjerilima za njihovo utvrđivanje i koeficijentima složenosti poslova (NN 46/2023), zatim Pravilnika o klasifikaciji postrojbi i koeficijentima složenosti poslova te radnih mjesta i mjerila za utvrđivanje radnih mjesta vatrogasaca (NN 85/2024), Uredbe o visini dodataka na osnovni koeficijent za radna mjesta profesionalnih vatrogasaca (NN 92/2024) te uzimajući u obzir i Vladinu Odluku o povećanju osnovice u 2025.-oj godini za državne službenike i namještenike kao i ostale odredbe IV. Dodatka Kolektivnom ugovoru za državne službenike i namještenike, u 2025.-oj godini očekujemo ukupno povećanje od 40 % izdvajanja za plaće u odnosu na mjesečni iznos rashoda za zaposlene u 2024. godini.\nUz povećanje troškova koji se odnose na materijalna prava zaposlenih, porasli su i svi ostali rashodi poslovanja – gorivo, sredstva za gašenje požara, vatrogasna oprema i usluge.\nMolimo povećanje iznosa pomoći izravnanja za decentraliziranu funkciju vatrogastva za 2025. godinu do iznosa stvarnih rashoda."]
[18,"OPĆINA TUHELJ","Članak 1.,\nČlanak 11.","Kao suosnivač, izdvajanje za JVP u 2024. godini bilo je veće za 110% naspram 2023. godine. Iz perspektive malog općinskog proračuna, novom Uredbom neznatno će se smanjtii to enormno povećanje tako da je prijedlog postotka nerealan."]
[19,"TAMARA MANDIĆ","Članak 1.,\nČlanak 11.","Prema Uredbi za financiranje JVP Ivanić-Grad u 2025.-oj godini predviđeno je 556.690,00 EUR\nDonošenjem Pravilnika o klasifikaciji radnih mjesta profesionalnih vatrogasaca, mjerilima za njihovo utvrđivanje i koeficijentima složenosti poslova (NN 46/2023), zatim Pravilnika o klasifikaciji postrojbi i koeficijentima složenosti poslova te radnih mjesta i mjerila za utvrđivanje radnih mjesta vatrogasaca (NN 85/2024), Uredbe o visini dodataka na osnovni koeficijent za radna mjesta profesionalnih vatrogasaca (NN 92/2024) te uzimajući u obzir i Vladinu Odluku o povećanju osnovice u 2025.-oj godini za državne službenike i namještenike kao i ostale odredbe IV. Dodatka Kolektivnom ugovoru za državne službenike i namještenike, u 2025.-oj godini očekujemo ukupno povećanje od 40 % izdvajanja za plaće u odnosu na mjesečni iznos rashoda za zaposlene u 2023. godini (cca 35.000,00 eura mjesečno će veći trošak za plaće biti u 2025.-oj godini u odnosu na troškove koji su bili u 2023.-oj godini, što je na godišnjoj razini povećanje od 420.000 EUR). Teret povećanja plaća u 2024. godini za 35% u odnosu na 2023. godinu bio je na jedinci lokalne samouprave.\nUz povećanje troškova koji se odnose na materijalna prava zaposlenih, porasli su i svi ostali rashodi poslovanja – gorivo, sredstva za gašenje požara, vatrogasna oprema i usluge.\nGrad Ivanić-Grad podržava inicijativu Udruge gradova da se zakonski propiše obveza Republike Hrvatske na financiranje plaća vatrogasaca kroz decentralizirana sredstva, a da gradovi financiraju opremanje vatrogasaca.\nMolimo povećanje iznosa pomoći izravnanja za decentraliziranu funkciju vatrogastva za 2025. godinu do iznosa stvarnih rashoda."]
[20,"GRAD DUBROVNIK","Članak 1.,\nČlanak 11.","Prijedlogom Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2025. za JVP Dubrovački vatrogasci predviđen je iznos od 1.308.328 EUR. Taj iznos smatramo nedostatnim iz više razloga.\n\nU 2022. godini ukupni rashodi za zaposlene JVP Dubrovački vatrogasci iznosili su 2.204.786 EUR. \nDonošenjem Pravilnika o klasifikaciji radnih mjesta profesionalnih vatrogasaca, mjerilima za njihovo utvrđivanje i koeficijentima složenosti poslova (NN 46/23), Pravilnika o klasifikaciji postrojbi i koeficijentima složenosti poslova te radnih mjesta i mjerila za utvrđivanje radnih mjesta vatrogasaca (NN 85/24) te donošenjem Uredbe o visini dodataka na osnovni koeficijent za radna mjesta profesionalnih vatrogasaca (NN 92/24) sa kojima se JVP Grada Dubrovnika uskladila imalo je za posljedicu veliko povećanje ukupnih rashoda za zaposlene u javnim vatrogasnim postrojbama.\nTako su ukupni rashodi za zaposlene JVP Dubrovački vatrogasci u 2025. godini planirani u iznosu od 3.483.400 EUR što je povećanje u odnosu na 2022. godinu 1.278.614 EUR ili cca 58%.\nIstovremeno, Uredbom o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2022., iznos za JVP Dubrovački vatrogasci, Iznosio je 1.164.510 EUR. Prijedlogom istoimene uredbe za 2025. godinu predviđen je iznos od 1.308.328 EUR što je povećanje u odnosu na 2022. godinu 143.818 EUR ili cca 12%.\n\nIz navedenog proizlazi da je zbog donošenja prethodno navedenih pravilnika i uredbe došlo do značajnog povećanja rashoda za zaposlene koji su u najvećoj mjeri pali na jedinice lokalne samouprave tj. u ovom slučaju na Grad Dubrovnik koji od ukupnog povećanja rashoda za zaposlene u iznosu od 1.278.614 EUR (razlika 2022.-2025.) pokriva iznos od 1.134.796 EUR.\n\nDakle, zbog propisa kojima je jedinicama lokalne samouprave nametnuta obveza, rashodi Grada Dubrovnika za JVP su od 2022. godine povećani za 58% dok država decentralizirana sredstva za JVP povećava za samo 12% u odnosu na 2022. godinu.\nS\ntoga je neophodno povećati decentralizirana sredstva u odnosu na predložena.\n\nTakođer, htjeli bi naglasiti nelogičnost koja se pojavljuje u Odluci o minimalnim financijskim standardima, kriterijima i mjerilima za financiranje JVP gdje se u članku IV. kao jedan od kriterija za utvrđivanje minimalnih financijskih standarda kao temelja za planiranje pomoći za decentraliziranu funkciju vatrogastva navodi dosadašnji prosjek financiranja (od 2003. do 2023.) za 25/100 ukupnog iznosa.\nSmatramo da se nakon donošenja navedenih pravilnika i spomenute uredbe kao kriterij ne mogu uzimati u obzir dosadašnji prosjeci financiranja."]
[21,"DRAŽEN SINKOVIĆ","Članak 1.,\nČlanak 11.","Država je osnovala postrojbe, a 2000. godine  ih je  izdvojila iz MUP-a (državnog financiranja) i prepustila lokalnim jedinicama sa područja RH.\nNakon 25 godina još nije definirano na koji način će se financirati postrojbe. Što je neshvatljivo da se poigrava sa tako ozbiljnom službom kao što je vatrogastvo, ovakvim prijedlogom nakon što su iz državnog nivoa donijeti pravilnici i uredbe kojima su povećane obaveze postrojbi za 70%, a decentralizirana sredstva se povećavaju za 7%, nije prihvatljivo jer postoje na području RH 70% lokalnih jedinica koje ne mogu pratiti takva financijska opterećenja bez veće uključenosti države.\nPredlažem da se razmotre dvije varijante financiranja  profesionalnih vatrogasnih postrojbi\n1. Država osigurava sredstva za plaće, a osnivači za materijalne troškove i obnavljanje zastarjelih vozila i opreme.\n2. Država sudjeluje u iznosu 70% za rashod plaće i materijalnih troškova, a osnivači 30%, te dodatno vode brigu o obnavljanju vatrogasnih vozila i opreme."]
[22,"ELENA GRAH CILIGA","Članak 1.,\nČlanak 11.","Grad Buzet \nPrijedlogom Uredbe, ukupno su decentralizirana sredstva za decentraliziranu funkciju vatrogastva po općinama/gradovima u 2025. godini u odnosu na 2024.godinu povećana za 7%. Zakonom o vatrogastvu te podzakonskim ropisima uređene su plaće vatrogasaca na način da su jedinice lokalne samouprave kao osnivači javnih vatrogasnih postrojbi dužne osigurati plaće u skladu s istim propisima te osigurati sredstva u svojim Proračunima, neovisno o proračunskim mogućnostima i/ili zaključenim kolektivnim ugovorima. \nU potpunosti se slažemo da plaće vatrogasaca u javnim vatrogasnim postrojbama trebaju biti adekvatne složenosti tih poslova i odgovornosti koje vatrogasci imaju, no nametanjem visine plaća od strane države - u jedinicama lokalne samouprave se zbog proračunskih ograničenja dovodi u pitanje osnovni razvoj, pogotovo kada uzmemo u obzir manje JLS u unutrašnjosti (kao što je slučaj s Gradom Buzetom) koje nemaju mogućnost ostvarivanja dodatnih prihoda zahvaljujući turizmu, a cjelokupni porezni prihod moraju osigurati za zaposlene u sustavu, bez dodatnih razvojnih mogućnosti. \nUkupno troškovi za plaće vatrogasaca zaposlenih u JVP Buzet  u 2025. godini, u skladu s navedenim propisima o vatrogastvu, planirani su u visini od 652.416,90 EUR odnosno za 262.372,90 EUR ili 40,22% više od predloženih decentraliziranih sredstava za funkciju vatrogastva (koji predloženom uredbom iznose 390.044,00 eura).  U planiranom iznosu za plaće JVP-a Buzet sredstva su planirana samo na način da je izvršeno usklađenje koeficijenata i dodataka s Pravilnikom , no proračunska sredstva nisu bila dostatna i za primjenu državne bruto osnovice.\nSmatramo ovakav prijedlog Uredbe neprihvatljivim te predlažemo da se Uredbom sredstva za decentraliziranu funkciju vatrogastva za JVP Buzet (i ostale) povećaju u odnosu na 2024. godinu upravo za iznos razlike koju su osnivači bili obvezni osigurati u svom proračunu, odnosno za Buzet za dodatno 262.372,90 EUR. Minimalna nedostatna sredstva za Grad Buzet  trebalo bi povećati za 79,12%, dok je Uredbok predloženo povećanje od 7% nedostatno. Napominjemo da ni navedeni iznos za našu JVP ne bi predstavljao 100% usklađenje."]
[23,"PETAR TOKIĆ","Članak 1.,\nČlanak 11.","Sredstva za decentraliziranu funkciju vatrogastva po općinama/gradovima u 2025. godini (Tablica 3. općine/gradovi) nisu ni približno dovoljna za pokrivanje rashoda za zaposlene profesionalne vatrogasce JVP Grada Belog Manastira, a vjerujem i za mnoge druge JLS. Prema planu za 2025. godinu, rashodi za plaće profesionalnih vatrogasaca JVP Grada Belog Manastira iznose 810.000 EUR, a od sredstva za decentralizirano financiranje vatrogastva iznose 392.135 EUR. \n\nDio decentraliziranih sredstava Grad mora usmjeriti i na materijalne troškove postrojbe tako da za financiranje plaća ostaje 354.635 EUR, a razliku od čak 455.365 EUR (!) moramo osigurati iz vlastitih poreznih prihoda - decentralizirana sredstva pokrivaju samo 44% troškova plaća. U navedene iznose nisu uključeni značajni troškovi otpremnina zbog odlaska vatrogasaca u mirovinu koji su za ovu godinu planirani u iznosu od 51.000 EUR. \n\nPredlažemo značajno povećanje iznosa decentraliziranih sredstava za financiranje vatrogastva jer proračuni manjih JLS ne mogu podnijeti veliko financijsko opterećenje plaća vatrogasaca te osigurati dovoljna sredstva za redovito funkcioniranje profesionalnih vatrogasnih postrojbi."]
[24,"GRAD OPATIJA","Članak 1.,\nČlanak 11.","Prijedlogom Uredbe, ukupno su decentralizirana  sredstva za decentraliziranu funkciju vatrogastva po općinama/gradovima u 2025. godini u odnosu na 2024.godinu povećana za 7%.\nZakonom o vatrogastvu te podzakonskim propisima uređene su plaće vatrogasaca na način da su jedinice lokalne samouprave kao osnivači javnih vatrogasnih postrojbi dužne osigurati plaće u skladu s istim propisima te osigurati sredstva u svojim Proračunima, neovisno o proračunskim mogućnostima i/ili zaključenim kolektivnim ugovorima. \nIako se U potpunosti slažemo da plaće vatrogasaca u javnim vatrogasnim postrojbama trebaju biti adekvatne složenosti tih poslova te odgovornosti koje vatrogasci imaju,  međutim,  praktički nametanje visine plaća od strane centralne države dovode jedinice lokalne samouprave do situacije da u slučaju proračunskih ograničenja smanjuju druge rashode, primjerice socijalna davanja i slično.\nUkupni troškovi za funkcioniranje JVP Opatija u 2025.godini iznose 2.250.800 EUR, a prema ovom prijedlogu sredstva za decentralizirane funkcije za JVP Opatija iznose 628.143 EUR-a ili samo 28%. \nUkupno troškovi za plaće vatrogasaca zaposlenih u JVP Opatija, koje su osnivači četiri jedinice lokalne samouprave u 2024. godini iznosili su 1.603.955 EUR dok su u 2025. godini, u skladu s navedenim propisima o vatrogastvu, planirani u visini od 2.010.000 EUR odnosno za 406.045 EUR ili 25,32% više.\nStoga smatramo ovakav prijedlog Uredbe neprihvatljivim te tražimo da se Uredbom sredstva za decentraliziranu funkciju vatrogastva za JVP Opatija povećaju u odnosu na 2024. godinu upravo za iznos razlike koju su osnivači bili obvezni osigurati u svom proračunu i to za 406.045 EUR. \nPodsjećamo da su, temeljem Pravilnika o klasifikaciji radnih mjesta profesionalnih vatrogasaca, mjerilima za njihovo utvrđivanje i koeficijentima složenosti poslova koji je donesen u 2023. godini, rashodi za zaposlenike JVP Opatija značajno porasli u 2024. godini u odnosu na 2023. godinu, a teret povećanja je ponovno bio na jedinicama lokalne samouprave. Rashodi za JVP Opatija su s te osnove tada povećani za 17%, a sredstva za decentraliziranu funkciju vatrogastva svega 5%. \nSlijedom navedenog, povećanje rashoda za plaće temeljem usklađenja sa zakonskim propisima u zadnje dvije godine više od 40%, u odnosu na plaće koje su bile na snazi prije zakonskih izmjena, a sredstva za decentraliziranu funkciju vatrogastva povećana su za svega 12%. \nPodredno, u slučaju da se ne prihvati ovaj prijedlog, tražimo da se  sredstva za decentraliziranu funkciju vatrogastva za JVP Opatija povećaju minimalno za 25,35% koliko iznosi postotak povećanja rashoda za plaće u JVP Opatija u 2025. godini u odnosu na 2024. godinu, odnosno da se ukupna sredstva za decentralizirane funkcije povećaju minimalno \nza prosječni % povećanja rashoda za plaće svih jedinica lokalne samouprave."]
[25,"TOMISLAV BULIĆ","Članak 1.,\nČlanak 11.","Za Grad  Benkovac predviđen je iznos od  436.373,00 eura. Ukoliko pogledamo potrebe i stvarne troškove Javne vatrogasne postrojbe grada Benkovca za 2024 godinu imamo slijedeću situaciju:\n- Rashodi za zaposlene iznosili su 649.084,11 eura\n- Materijalni rashodi iznosili su    133.200,65 eura\n- Financijski rashodi iznosili su        1.052,47 eura.\nUkupno za 2024 godinu:             783.337,23 eura \nIz  priloženih podataka vidljivo je da su sredstva koja su predviđena Uredbom nedovoljna za pokriće rashoda u prvom redu za zaposlene profesionalne vatrogasce, a nadalje i za materijalne troškove koji se  također dijelom pokrivaju na teret državnog proračuna.\nU 2024 godini decentralizirana sredstva su iznosila 407.825,00 eura, a razliku od 375.512,23 eura je pokrio Grad Benkovac, što  je uvelike opteretilo Proračun grada.\nStoga molimo  da se poveća iznos pomoći izravnanja za decentraliziranu funkciju vatrogastva  za 2025. godinu do iznosa stvarnih troškova."]
[26,"MARIJA VLAŠIĆ","Članak 1.,\nČlanak 11.","Pridružujem se komentaru gospodina Biškupa. Nedovoljan je iznos sredstava predviđen za našu javnu vatrogasnu postrojbu, ukupno nam treba 729.840 eura a ovom uredbom pokriveno je oko 40% troškova. Također smatramo da se decentralizirana sredstva za vatrogastvo moraju povisiti na primjerenu razinu. Prevelika su financijska opterećenja koja su nametnuta jedinicama lokalne samouprave."]
[27,"IVAN BIŠKUP","Članak 1.,\nČlanak 11.","Sredstva su nedovoljna za funkcioniranje javnih vatrogasnih postrojbi. U slučaju naše javne vatrogasne postrojbe navedena sredstva ne pokrivaju ni 50 %. Smatramo da se decentralizirana sredstva za vatrogastvo moraju podići na primjerenu razinu uzimajući u obzir navedeno."]